cyanic-selkie/wikianc huggingface dataset:
மரியா வஸ்தி
ஒரு தொழிலாக நடிப்பு
பானோ குட்ஸியா மற்றும் கல்லோ என்ற பெயரில் இவர் நடித்த நாடகங்கள், இவரது நினைவு கூறத்தக்க நாடகங்களில் ஒன்றாக உள்ளன. பாட்லன் பர் பசேரா நாடகத்தில், ஒரு பாதிக்கப்பட்ட பெண்ணின் கதா பாத்திரத்தில் தனது நடிப்பை மிகச்சிறப்பாக வெளிப்படுத்தியுள்ளார். இந்த நாடகத்தில் வரும் ஒரு காட்சியமைப்பு பின்வருமாறு சித்தரிக்கப்பட்டுள்ளது. அமெரிக்காவில் வசிக்கும் ஒரு மனிதனை  வலுக்கட்டாயமாக திருமணம் செய்துகொள்ள ஒரு பெண் வற்புறுத்தப்படுகிறார். தொலைபேசி வழியாகவே அம் மனிதனிடம் பேசும் அப் பெண், முதல்முறையாக அவனைச் சந்திக்கும் போது, அவனின் நிழல்படத்தில் பார்த்ததை விட அந்த மனிதன் வயதானவராக உள்ளார் என்பதை அப்பெண் உணர்ந்தாள்.
வஸ்தி பொதுவாக பாகிஸ்தானில் பெண்கள் தொடர்பான முக்கியமான பிரச்சினைகள் சம்பந்தப்பட்டதான, அழகற்ற பாத்திரங்களில் நடிப்பதைக் காணலாம். சல்மா முராத் மற்றும் பில்கிஸ் எதி போன்ற முக்கிய பெண்களை சித்தரிக்கும் வேடங்களில் நடித்தார். பெண்கள் உரிமைகள், துன்புறுத்தல், பாலின சமத்துவம் மற்றும் பாரபட்சம் போன்ற பல்வேறு விஷயங்களில் வெளிப்படையாக பேசப்படுவதற்காக வஸ்தி அறியப்படுகிறார்.
சமீபத்திய முயற்சிகள்
புதிய பாகிஸ்தானிய நாடகங்கள் இன்றைய பாகிஸ்தானின் பிரச்சினைகளை சித்தரிக்க வேண்டும் என்று வஸ்தி தெரிவித்துள்ளார். மருந்துகள் மற்றும் எய்ட்ஸ் மிகவும் உணர்திறன் வாய்ந்தவை என்று அவர் பெயரிடுகிறார். நடிகர்கள், நடிகைகள், எழுத்தாளர்கள், இயக்குநர்கள் மற்றும் தயாரிப்பாளர்களுக்கு சரியான முறையில் நிதி வழங்கல் இல்லாததே நாடக  மற்றும்  தொலைக்காட்சி தொடர்களின் தரம் குறைவதற்கான காரணமாக வஸ்தி  குறிப்பிடுகிறார்.
இந்த எண்ணங்களைக் கருத்தில் கொண்டு, வஸ்தி 2002 இல் ஒரு தயாரிப்பு நிறுவனத்தைத் தொடங்கினார். அங்கு இவர் பல தொலைக்காட்சி தொடர்களையும், பன்னிரெண்டு நாடகங்களையும் வெற்றிகரமாக தயாரித்துள்ளார்.
வெளி இணைப்புகள்
பகுப்பு:1980 பிறப்புகள் பகுப்பு:வாழும் நபர்கள்
பூட்டாத பூட்டுகள்
பூட்டாத பூட்டுகள் (Poottaatha Poottukkal) 1980 ஆம் ஆண்டு வெளிவந்த தமிழ்த் திரைப்படமாகும். மகேந்திரன் இயக்கத்தில்  வெளிவந்த  இத்திரைப்படத்தில் ஜெயன், சாருலதா மற்றும் பலரும் நடித்திருந்தனர்.
கதை
ஒரு குழந்தையை கருத்தரிக்க முடியாதபோது திருமணமான தம்பதியரின் உறவில் பிளவுகள் ஏற்படுகின்றன. மனைவி பின்னர் தனது கவனத்தைத் தரும் ஒரு இளைஞனால் ஈர்க்கப்படுகிறாள். அடுத்து என்ன நடக்கிறது என்பது மீதமுள்ள கதையை உருவாக்குகிறது.
தயாரிப்பு
பூட்டாத பூட்டுகள் நாவலை அடிப்படையாக கொண்டது. உறவுகள் எழுத்தாளர் பொன்னீலனுடையது.
மேற்கோள்கள்
பகுப்பு:1980 தமிழ்த் திரைப்படங்கள்‎ பகுப்பு:மகேந்திரன் இயக்கிய திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:குமரிமுத்து நடித்த திரைப்படங்கள் பகுப்பு:தமிழ்ப் புதினங்களை அடிப்படையாக கொண்ட திரைப்படங்கள்
பாய் மோகன் சிங்
பாய் மோகன் சிங்(Bhai Mohan Singh: டிசம்பர் 30, 1917 )இந்திய மருந்தியல் தொழில் முன்னோடி என அழைக்கப்படுபவர். மிகப்பெரிய மருந்து நிறுவனமான ரான்பாக்ஸி லேபரட்டரீஸ் லிமிடெட் நிறுவனர் ஆவார்.
இளமை
பாய் மோகன் சிங் ராவல்பிண்டி மாவட்டத்தில் டிசம்பர் 30, 1917 அன்று பிறந்தார். அவரது தந்தை பாய் கியான் சந்த் ஒரு இந்து.அவரது தாயார் சுந்தர் டாய் ஒரு சீக்கியர். பாய் மோகன் சிங் இரண்டாம் உலக போரின் போது, கட்டுமான தொழிலில் தனது வணிகத் தொழிலை தொடங்கினார். அவரது நிறுவனம் வட கிழக்கு மாநிலங்களில் சாலைகள் அமைக்க ஒரு ஒப்பந்தம் பெற்றது. ஆனால் விடுதலைக்குப் பின்னான இந்தியப் பிரிவினைக்கு பிறகு, அவர் ராவல்பிண்டியை விட்டு விட்டு புது தில்லிக்குக் குடியேறினார்.
பணி
பாய் மோகன் சிங் முதலில் கடன் வழங்கும் நிதி நிறுவனம் ஒன்றைத் தொடங்கினார். அச்சமயத்தில் அவரது உறவினர்களான ரஞ்சித் சிங் மற்றும் குருபாக்ஸ் சிங் என்பவர்களால் ரான்பாக்ஸி என்ற நிறுவனம் தொடங்கப்பட்டது. இதில் ரஞ்சித் சிங் என்ற பெயரிலுள்ள ரான் என்பதும் குர்பாக்ஸ் என்பதில் உள்ள பாக்சும் இணைந்து ரான்பாக்சியானது. இந்நிறுவனம் ஜப்பானிய மருந்து நிறுவனமான ஏ.சியோனோகி என்ற நிறுவனத்தின் தயரிப்புகளான வைட்டமின் மாத்திரைகள் மற்ரும் காசநோய் எதிர்ப்பு மருந்துகளின் விற்பனையாளராக இருந்தது.
காப்புரிமை
ரான்பாக்ஸி நிறுவனம் கடனில் தத்தளித்த போது ஆகஸ்ட் 1, 1952 இல் ரூ 2.5 லட்சம் கொடுத்து பாய் மோகன் சிங்  இந்த  நிறுவனத்தை வாங்கினார். பின்னர் லேபிடிட் ஸ்பா (Lapetit spa) என்ற இத்தாலிய மருந்து நிறுவனத்துடன் இணைந்தார். பின்னர் அதனையும் வாங்கினார். 1960 களில் ரான்பாக்ஸி நிறுவனம் காம்போஸ் மாத்திரைகளைத் தயாரிக்க ஆரம்பித்த போது மருந்தியல் துறையில் பாய் மோகன் சிங் தனது முத்திரையைப் பதித்திருந்தார். இந்த காம்போஸ் மாத்திரைகளில் ரோச் எனற நிறுவனம் தயாரிக்கும் வேலியம் என்ற மருத்தினைப் போலவே இருந்தது. ஆனால் ரோச் நிறுவனம் இந்தியாவில் அதற்கான காப்புரிமையைப் பெறாமல் இருந்தது.
1970 களின் முற்பகுதியில் பாய் மோகன் சிங் இம்மருந்தின் தாயாரிப்பு முறையை இந்தியச் செயல்முறையில் மாற்றி அதற்கான காப்புரிமையைப் பெற்றார். ஒரு தலைகீழ் பொறியியல் தொழில்நுட்பம் மூலமாக உலகில் எந்த தயாரிப்புக்கும் காப்புரிமையைப் பெற முடியும் என உலகிற்கு உணர்த்தினார். பின்னர் அவர் மொஹாலியில் R & D வசதியுடன் இந்நிறுவனத்தில் ஆய்வுகள் மேற்கொள்ளப்பட்டு ராசில்லின், சிப்ரான், மாத்திரைகளை ஒன்றன் பின் ஒன்றாக உற்பத்தி செய்தது.
உசாத்துணை
பகுப்பு:இந்தியத் தொழிலதிபர்கள்
மஞ்சாரஹள்ளி ஊராட்சி
மஞ்சாரஹள்ளி ஊராட்சி (Manjarahalli Gram Panchayat), தமிழ்நாட்டின் தர்மபுரி மாவட்டத்தில் உள்ள ஏரியூர் வட்டாரத்தில் அமைந்துள்ளது. இந்த ஊராட்சி, பெண்ணாகரம் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5967 ஆகும். இவர்களில் பெண்கள் 2726 பேரும் ஆண்கள் 3241 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சௌகார்பேட்டை
சௌகார்பேட்டை  (Sowcarpet), இந்தியா, தமிழ்நாடு மாநிலத்தில், சென்னை மாவட்டத்தின், வடபகுதியில் உள்ள ஒரு குடியிருப்புப் பகுதியாகும். மிகவும் பரபரப்பான வணிக மையமாகத் திகழும் இங்கு பல மொத்த விற்பனை சந்தைகள் அமைந்துள்ளன. சென்னையின் மிகப் பழைமையான பகுதிகளில் ஒன்றான இப்பகுதியில் தொன்மையான கட்டிடங்களையும் குறுகலான தெருக்களையும் காணலாம். இங்கு விற்பனை செய்யப்படாத பொருட்களே இல்லை என்னுமளவிற்கு வணிகச் செயல்பாடுகள் மிகுந்து காணப்படுகின்றன.
இங்கு கணிசமான வட இந்தியர்கள் வசிப்பதால், "சோட்டா மும்பை" எனவும் அழைக்கப்படுகிறது. 1950களில் குசராத், இராசத்தான் மாநிலங்களிலிருந்து குடிபெயர்ந்த மார்வாரிகள், அடகு வியாபாரம், மொத்த விற்பனை முகமைகளில் ஈடுபடுகின்றனர். பல கடைகள் இந்தி அல்லது குசராத்தி பெயர்ப் பலகைகளைத் தாங்கி நிற்பதைக் காணலாம். நாராயண முதலித் தெரு, கோவிந்தப்ப நாயக்கன் தெரு மற்றும் இரத்தன் பசார், காசிச் செட்டி தெரு ஆகியன சில முக்கிய சாலைகளாகும்.
சென்னை கந்தக்கோட்டம், ஏகாம்பரேசுவரர் ஆலயம், ரேணுகா பரமேசுவரி ஆலயம் இங்குள்ள சிறப்பான கோவில்களாகும். சமண வழிபாட்டுத் தலங்களும் உள்ளன. தேவாலயம் ஒன்றும், மசூதி ஒன்றும் உள்ளன.
சௌகார்பேட்டையின் கிழக்கில் பாரிமுனை, மேற்கு எல்லையில் புரட்சித் தலைவர் டாக்டர் எம்.ஜி. இராமச்சந்திரன் மத்திய இரயில் நிலையம் ஆகியவை உள்ளன.
டெட் புரூக்ஸ்
டெட் புரூக்ஸ் (Ted Brooks, பிறப்பு: சூலை 8 1898, இறப்பு: பிப்ரவரி 10 1960), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 359 முதல்தர துடுப்பாட்டப் போட்டிகளில் கலந்து கொண்டுள்ளார். 1925-1939 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டெட் புரூக்ஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 12 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1898 பிறப்புகள் பகுப்பு:1960 இறப்புகள் பகுப்பு:ஆங்கிலேயக் குச்சக் காப்பாளர்கள் பகுப்பு:பிளேயர்ஸ் துடுப்பாட்டக்காரர்கள்
ஏரியூர் ஊராட்சி ஒன்றியம்
ஏரியூர் ஊராட்சி ஒன்றியம் என்பது இந்தியாவிலுள்ள தமிழ்நாடு மாநிலத்தின் தர்மபுரி மாவட்டத்தில் உள்ள பத்து ஊராட்சி ஒன்றியங்களில் ஒன்றாகும். இந்த ஊராட்சி ஒன்றியமானது 2013-இல் புதியதாக உருவாக்கப்படுவதாக தமிழ்நாடு அரசால் அறிவிப்பாணை வெளியிடப்பட்டது. பென்னாகரம் ஊராட்சி ஒன்றியத்திலிருந்து 10 ஊராட்சிகளைப் பிரித்து இந்த ஊராட்சி ஒன்றியம் அமைக்கப்பட்டது.
ஊராட்சி மன்றங்கள்
ஏரியூர் ஊராட்சி ஒன்றியம் 10 ஊராட்சி மன்றங்களை உள்ளடக்கியதாகும்.
ஏரியூர் ஊராட்சி ஒன்றித்தில் உள்ள ஊராட்சி மன்றங்கள்
வெளி இணைப்புகள்
பகுப்பு:தருமபுரி மாவட்ட ஊராட்சி ஒன்றியங்கள்
நெல்லிக்குப்பம் (சட்டமன்றத் தொகுதி)
நெல்லிக்குப்பம் சட்டமன்றத் தொகுதி, இந்தியாவின், தமிழ்நாடு மாநிலத்தில் கடலூர் மாவட்டத்தில் இருந்த ஒரு சட்டமன்றத் தொகுதியாகும். 2008 ஆம் ஆண்டின் மீளெல்லை வகுப்பின்போது இத்தொகுதி நீக்கப்பட்டுவிட்டது.
மேற்கோள்கள்
பகுப்பு:தமிழ்நாடு நீக்கப்பட்ட சட்டமன்றத் தொகுதிகள் பகுப்பு:கடலூர் மாவட்டம்
பொற்காலம் (திரைப்படம், 1980)
பொற்காலம் 1980 ஆம் ஆண்டு வெளிவந்த தமிழ்த் திரைப்படமாகும். துரை இயக்கத்தில் வெளிவந்த இத்திரைப்படத்தில் விஜயன், எம். ஜி. சி. சுகுமார் மற்றும் பலரும் நடித்துள்ளனர்.
முனையக் கணு
தொலைத்தொடர்பில், முனையக் கணு (terminal) என்பது தொலைத்தொடர்புப் பிணையத்தின் இறுதியில் அமைந்துள்ள கருவிகளாகும். இவை ஒரு தொலைத்தொடர்புப் பிணைப்பை முடிவுறச் செய்கின்றன. பிணையத்தில் இக்கருவிகள் மூலமே குறிப்பலைகள் நுழையவும் வெளியேறவும் இயலும். பொதுவாக பயனருடன் இடைமுகம் கொண்டிருக்கும்.
சில எடுத்துக்காட்டுகள்: சில நேரங்களில் சிக்கலான கருவிகளும் தொலைத்தொடர்பு முனையங்களாகக் கருதப்படும்; காட்டாக:
வெளி இணைப்புகள்
பகுப்பு:தொலைத்தொடர்பு
கவிதா ராமதாஸ்
கவிதா நந்தினி ராமதாஸ் (Kavita Nandini Ramdas பிறப்பு 1963) தற்போது திறந்த சமுதாய அறக்கட்டளைகளின் மகளிர் உரிமைகள் திட்டத்தின் இயக்குநராக உள்ளார் மற்றும் பாலின சமத்துவம் மற்றும் நீதிக்காக உலகளவில் அங்கீகரிக்கப்பட்ட வழக்கறிஞரும் ஆவார்.
முன்னதாக, அவர் ஃபோர்டு அறக்கட்டளையின் தலைவர் டேரன் வாக்கரின் மூத்த ஆலோசகராக இருந்தார். இந்தியா, நேபாளம் மற்றும் இலங்கையில் உள்ள அலுவலகத்தை பிரதிநிதித்துவப்படுத்தி, ஃபோர்டின் இந்திய நாட்டின் பிரதிநிதியாக 3 ஆண்டுகள் பணியாற்றிய பிறகு அவர் 2015 இல் ஆலோசகராகப் பதவியேற்றார். அதற்கு முன், இசுட்டான்போர்ட் பல்கலைக்கழகத்தில் ஃப்ரீமேன் ஸ்போக்லி இன்ஸ்டிடியூட் ஃபார் இன்டர்நேஷனல் கல்வியில் சமூக தொழில்முனைவோர் திட்டத்தின் நிர்வாக இயக்குநராக இருந்தார். கவிதா பெண்களுக்கான உலகளாவிய நிதியின் முன்னாள் தலைவர் மற்றும் தலைமை நிர்வாக அதிகாரியாக இருத போது பெண்ணிய பரோபகாரத்திற்கான பங்களிப்பிற்காக பரவலாக அரியப்படுகிறார்..
பின்னணி மற்றும் இணைப்புகள்
கவிதா ராமதாஸ் இந்திய கடற்படையின் மேனாள் தலைவர், அதிகாரியான லட்சுமிநாராயணன் ராமதாஸின் மகள் ஆவார். கவிதாவின் பெற்றோர் இருவரும், ஓய்வு பெற்ற கடற்படை தலைவர் ஆவர். கடற்படை அதிகாரிகளான எல் ராமதாஸ் மற்றும் லலிதா ராமதாஸ் மற்றும் அவரது சகோதரி சகாரி ராமதாஸ் ஆகியோர் ஆம் ஆத்மி கட்சியின் முக்கிய குழுவுடன் தொடர்பு கொண்டுள்ளனர்.
கவிதா ராமதாஸ் இந்தியாவின் டெல்லியில் பிறந்தார் மற்றும் மும்பை, டெல்லி, லண்டன், ரங்கூன் மற்றும் பான் ஆகியவற்றில் வளர்ந்தார். இவர் பானில் உள்ள நிக்கோலசு குசானசு ஜிம்னாசுட்டியம் பள்ளி, மும்பையில் உள்ள கேதட்ரல் அண்ட் ஜான் கனான் பள்ளி, புதியில்லியில் உள்ள இசுபிரிங்தலசு பள்ளிகளில் கல்வி பயின்றார். 1982 வரை இரண்டு வருடங்கள் டெல்லி பல்கலைக்கழகத்தின் இந்து கல்லூரியில் அரசியல் அறிவியல் பிரிவில் பட்டம் பெற்றார். 1983 ஆம் ஆண்டில், மாசசூசெட்ஸின் தெற்கு ஹாட்லியில் உள்ள மவுண்ட் ஹோலியோக் கல்லூரியில் பயில இவருக்கு உதவித்தொகை வழங்கப்பட்டது, அங்கு அவர் 1985 இல் சர்வதேச உறவுகளில் இளங்கலைப் பட்டம் மற்றும் 1988 இல் பிரின்ஸ்டன் பல்கலைக்கழகத்தில் உள்ள உட்ரோ வில்சன் பொது மற்றும் சர்வதேச விவகாரங்களில் இருந்து சர்வதேச மேம்பாடு மற்றும் பொது கொள்கை படிப்புகளில் முதுகலைப் பட்டம் பெற்றார்.
1990 இல் ராமதாஸ் கல்லூரியில் சந்தித்த சமாதான வழக்கறிஞரான சுல்பிகார் அகமதுவை மணந்தார். சுல்ஃபிகார் பாகிஸ்தான் கல்வி மற்றும் போர் எதிர்ப்பு ஆர்வலர், ஹாரிஸ்பர்க் செவனில் ஒருவரான எக்பால் அகமதுவின் மருமகன் ஆவார். ஒரு மூத்த கடற்படை அதிகாரியாக அவரது தந்தையின் நிலையினைக் கருத்தில் கொண்டு, அவர்களின் உறவு இந்தியாவின் தேசிய பாதுகாப்பில் சமரசம் செய்யக்கூடும் என்ற ஊகங்கள் இருந்தன.
பில் & மெலின்டா கேட்சு அறக்கட்டளையின் உலகளாவிய மேம்பாட்டுத் திட்ட ஆலோசனைக் குழுவின் முன்னாள் உறுப்பினர் ஆவார், மேலும் பிரின்ஸ்டன் பல்கலைக்கழகத்தின் அறங்காவலர் குழுவிலும், பிரின்ஸ்டன் பல்கலைக்கழகத்தில் உட்ரோ வில்சன் பள்ளியின் பாலின சமத்துவ ஆலோசகர்கள் குழுவிலும் பணியாற்றுகிறார். ஆசிய பெண்கள் பல்கலைக்கழகம் மற்றும் வறுமை மற்றும் மனித உரிமைகள் குறித்த ஆப்பிரிக்க பெண்கள் மில்லினியம் முன்முயற்சிக்கான ஆலோசனை குழுவிலும் இடம்பெற்றுள்ளார். அவர் ஆசுபென் கல்வி நிறுவன ஹென்றி கிரவுன் ஃபெலோ திட்டத்தில் உறுப்பினராக உள்ளார் மற்றும் முன்பு பெண்கள் நிதி வலையமைப்பின் வாரிய உறுப்பினராக பணியாற்றினார்.
எம். எஸ். தோனி (திரைப்படம்)
'''எம். எஸ். தோனி''' (M.S. Dhoni: The Untold Story ) என்பது 2016 ஆண்டு வெளியான ஒரு இந்திய, தன்வரலாற்று விளையாட்டுக் கதைத் திரைப்படம். இதை எழுதி இயக்கியவர் நீரஜ் பாண்டே. இப்படம் இந்திய தேசிய துடுப்பாட்ட அணியின் தலைவராக இருந்த மகாந்திரசிங் தோனியின் வாழ்க்கை வரலாறை அடிப்படையாகக் கொண்டு எடுக்கப்பட்டத் திரைப்பட்ம். இத்திரைப்படத்தின் முதன்மைப் பாத்திரமான தோனியாக சுஷாந்த் சிங் ராஜ்புத் நடித்துள்ளார் பிற பாத்திரங்களில் திஷா பட்டனி, கெய்ரா அத்வானி, அனுபம் கெர், பூமிகா சாவ்லா ஆகியோர் நடித்துள்ளனர். படத்தின் கதை தோனியின் இளம் வயது வாழ்க்கையில் இருந்து துவங்கி, வாழ்க்கை நிகழ்வுகள் தொடர்ச்சியாக காட்டப்பட்டு, இறுதியாக துடுப்பாட்ட உலகினில் அவர் நட்சத்திர அந்தஸ்து பெறுவதில் முடிவடைகிறது.
கவிதா ராமதாஸ்
சான்றுகள்
பகுப்பு:தில்லிப் பெண் அறிவியலாளர்கள் பகுப்பு:இந்திய அமெரிக்கப் பெண் தொழிலதிபர்கள் பகுப்பு:வாழும் நபர்கள் பகுப்பு:அமெரிக்க இந்துக்கள்
எம். எஸ். தோனி (திரைப்படம்)
இதுதொடர்பான நொடர்பான யோசனை தோனியிடம் அவரது மேலாளர், அருண் பாண்டேவால், 2011 உலகக் கோப்பை துடுப்பாட்ட இறுதிப் போட்டிக்குப் பிறகு சொல்லப்பட்டது. தோனியின் சம்மதத்துடன் இரண்டு ஆண்டுகள் அதற்கான வேலைகள் தொடர்ந்தன. பின்னர் இயக்குநர் நீரஜ் பாண்டே தனது பேபி திரைப்படத்தின் வேலை செய்து கொண்டிருந்த போது படம் குறித்து, அணுகினார்.  தோனியிடம் ஆலோசித்த, பாண்டே தோனியின் பின்னணி மற்றும் அவரது வாழ்க்கை நிகழ்வுகளை ஆராய்வதற்கு பலரை சந்தித்தார்.
இந்தப் படம் 2016 செப்டம்பர் 30 அன்று பாக்ஸ் ஸ்டார் ஸ்டுடியோவால்  வெளிடப்பட்டது. இப்படம் 61 நாடுகளில் அப்போது வெளியிடப்பட்டது. இப்படம் இந்தியில் வெளிவந்தது, மேலும் இப்படம் மொழிமாற்றாக தமிழ், தெலுங்கு, மராத்தி ஆகிய மொழிகளி்லில் தயாரிக்கப்பட்டது. எதிர்ப்புகள் வந்த காரணத்தினால் மராத்திய மொழிபெயர்ப்பு இரத்து செய்யப்பட்டது. இப்படம் வணிகரீதியாக வெற்றிப்படமாக அமைந்தது. இப்படம் 2016 ஆண்டு வெளியான பாலிவுட் திரைப்படங்களில் அதிகபடியாக வசூலித்த படங்களில் ஐந்தாவது இடமாக inr 1160000000 தொகை வசூலித்தது.
கதைச்சுருக்கம்
தோனியின் தந்தை பான் சிங் (அனுபம் கெர்) பம்ப் ஆபரேட்டர் வேலையில், சிறிய அடுக்குமாடி குடியிருப்பில், அன்பான குழந்தைகள் என மகிழ்ச்சியாக வாழ்ந்து வருகிறார். தன் மகன் தோனி நன்றாக படிக்க வேண்டும், தன்னைப் போல பம்ப் ஆபரேட்டர் வேலை பார்க்க கூடாது என விரும்புகிறார். தோனிக்கு விளையாட்டில் மிக விருப்பம். பள்ளியில் கால்பந்தாட்டத்தில் கோல் கீப்பிங்கில் நன்கு ஆடுவதைக் கண்ட, பார்த்த பள்ளி பயிற்சியாளர் பானர்ஜி தோனியை துடுப்பாட்டத்தில் விக்கெட் கீப்பிங் செய்யச் சொல்கிறார். அங்கிருந்து தோனியின் கிரிக்கெட் வாழ்க்கையும், படத்தின் கதையும் துவங்குகிறது.
துடுப்பாட்டம் ஆட வந்த பிறகு, கூச் பீகார் டிராபி, துலீப் டிராஃபி என அடுத்தடுத்து பெரிய பெரிய போட்டிகளில் ஆடும் அளவுக்கு விரைவில் வளர்கிறார் தோனி. தோனி ஆட வந்தால் எதிரணி மிரள்வதும், பந்துகள் பறந்து தொலைவதும், ஆட்டத்தை பார்க்க பள்ளி மாணவர்கள் கூடுவதுமாக திரைக்கதை நகர்கிறது. ஒரு கட்டத்தில் இந்திய இரயில்வே அணிக்கு ஆட வாய்ப்பு கிடைக்கிறது இரயில்வேயில் வேலையும் கிடைக்கிறது. அப்பாவின் விருப்பத்துக்காக வேலைக்குச் செல்கிறார் தோனி. ஆனால் வேலை அவருக்கு பிடிக்காமல் போக, வேலையை விட்டுவிடுகிறார். அதன் பின்னர் தோனி எப்படி இந்திய அணிக்குள் நுழைந்தார், தோனியின் முதல் காதல் என்ன ஆனது, சாக்ஷியை கரம் பிடித்தது எப்படி? அணித்தலைவராக தோனி என்னவெல்லாம் செய்தார் என்பது படத்தின் பிற்பகுதி கதை.
மேற்கோள்கள்
பகுப்பு:2016 திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
ஜெனெக்காலஜி
ஜெனெக்காலஜி (Genecology) என்பது சூழலியலின் ஒரு பிரிவு. ஒரு குறிப்பிட்ட சுற்றுச்சூழலில் இனங்களின் பாரம்பரியல் வேறுபாடு, வாழும்  பரவல் மற்றும் கூட்டு வாழ்க்கை பற்றியது. ஜெனெக்காலஜி சுற்றுப்புற பாரம்பரிய பிரிவோடு தொடர்புடையது. உயிரினங்கள் அது வாழும் சுற்றுப்புறத்தோடு நெருக்கமான தொடர்பு பற்றி விவரிப்பதாகும்.
மேற்கோள்கள்
பகுப்பு:மரபியல் கால்வழி பகுப்பு:மக்கள்தொகை மரபியல்
பனேஷ்வர் கண்காட்சி
பனேஷ்வர் கண்காட்சி என்பது இந்தியாவின் ராஜஸ்தான் மாநிலத்திலுள்ள துங்கர்பூர் மாவட்டத்தில் ஆண்டுதோறும் பனேஷ்வர் என்ற இடத்தில் நடைபெறும் பழங்குடிகளின் கண்காட்சியாகும். விக்ரம் சம்வத் நாட்காட்டியில் மாக் மாதத்தில் வரும் அமாவாசை இரவுக்கு அடுத்த 2 வாரங்கள் கிரிகோரியன் நாட்காட்டியில் ஜனவரி அல்லது பிப்ரவரி மாதங்களில், சோம் மற்றும் மஹி நதிகள் சங்கமிக்கும் இடமான பனேஷ்வரில் இந்த கண்காட்சி நடைபெறுகிறது. பழங்குடியினரின் கலாசாரத்தில் அவர்களின் கலை மற்றும் கலாச்சாரத்தை வளர்ப்பதற்காக நடைபெறும் இந்த கண்காட்சி "பழங்குடியினருக்கான கும்பமேளா " என்றும் அழைக்கப்படுகிறது.
கண்காட்சி
பனேஷ்வர் கண்காட்சி உண்மையில் இரண்டு கண்காட்சிகளின் கலவையாகும். பனேஷ்வர் மகாதேவ் என்று அழைக்கப்படும் சிவபெருமானுக்கு அஞ்சலி செலுத்துவதற்காக ஒரு கண்காட்சி ஏற்பாடு செய்யப்பட்டுள்ளது. மகாவிஷ்ணுவின் அவதாரமாகக் கருதப்பட்டு மிகவும் மதிக்கப்படும் துறவியான புனித மாவ்ஜியின் மருமகள் ஜான்குன்வர் விஷ்ணு கோவிலுக்கான கட்டுமானப் பணிகளை முடித்ததைக் கொண்டாடும் வகையில் மற்றொரு திருவிழா நடத்தப்படுகிறது. இவ்விரு கண்காட்சிகளும் இணைந்து ஒரே கண்காட்சியாக நடந்து வருகிறது.
மாகா சுக்ல ஏகாதசி அன்று தான், மாவ்ஜியின் அஜே மற்றும் வாஜே என்ற இரு சீடர்களால் சோம் மற்றும் மஹி நதிகள் சங்கமிக்கும் டெல்டா இடத்தில் கட்டப்பட்ட லக்ஷ்மி-நரேன் கோவிலில் சிலைகள் பிரதிஷ்டை செய்யப்பட்டது. அப்போதிருந்து, இந்த மங்களகரமான நிகழ்வைக் கொண்டாட ஒவ்வொரு ஆண்டும் ஒரு கண்காட்சி நடத்தப்படுகிறது.
பூசாரி அல்லது மத்ததிஷ் என்று அழைக்கப்படுபவர், சப்லாவிலிருந்து ஊரின் பொது இடத்திற்கு பெரிய ஊர்வலமாக குதிரையின் மீது மாவ்ஜியின் 16 செ. மீ அளவுள்ள வெள்ளி உருவத்தோடு வந்து ஆற்றில் நீராடுகிறார்கள். மாததீஷ்கள் குளிக்கும்போது நதி நீர் புனிதமாகிறது என்று கூறப்படுகிறது. இதனால், மக்கள் அவருடன் சேர்ந்து ஆற்றில் குளிக்கின்றனர். பின்னர் லட்சுமி நாராயண கோவிலில் மத்தாதிஷ் ஆரத்தி செய்யப்பட்டு, ராஸ்லீலா இரவில் மீண்டும் காட்சியளிக்கிறது.
துங்கர்பூர், உதய்பூர் மற்றும் பன்ஸ்வாராவைச் சேர்ந்த பில்கள் அல்லது பழங்குடி மக்கள் பெருமளவில் இந்த கண்காட்சியில் கலந்து கொள்கின்றனர். இந்த  கண்காட்சி மிகவும் பிரபலமானதும் மிகப் பெரிய அளவில் ஏற்பாடு செய்யப்பட்டுள்ளது
பனேஷ்வர் என்ற சொல் பொதுவாக சிவபெருமானையும், சோம், மஹி மற்றும் ஜகத் நதிகளின் சங்கமத்திற்கு அருகில் அமைந்துள்ள மகாதேவ் கோயிலில் உள்ள சிவலிங்கத்தையும் குறிக்கும்.
கலாச்சார நிகழ்ச்சிகள்
பனேஷ்வர் கண்காட்சியில் கலந்து கொள்ளும் பில் பழங்குடி மக்கள் பாரம்பரிய நாட்டுப்புறப் பாடல்களை உச்ச குரல்களில் ஒவ்வொரு நாளும் இரவு வேளைகளில் நெருப்பைச் சுற்றி அமர்ந்து பாடுகிறார்கள். கலாச்சார நிகழ்ச்சிகள் வெவ்வேறு பழங்குடி குழுக்களின் இளைஞர்களால் ஏற்பாடு செய்யப்பட்டுள்ளன. கிராம மக்களின் குழுக்களும் நிகழ்ச்சியில் பங்கேற்க உற்சாகப்படுத்தப்படுகின்றனர்.
துங்கர்பூர் மாவட்டத்தில் உள்ள அஸ்பூரிலிருந்து 24 கிமீ தொலைவில் அமைந்துள்ள பனேஷ்வர்ரில் இந்த கண்காட்சி நடைபெறுகிறது.
தெய்வம் : சிவலிங்கம்
கோவில் : மகாதேவ் கோவில்
விழாக்காலம் : பிப்ரவரி மாதம்
மேற்கோள்கள்
பகுப்பு:ராசத்தானி விழாக்கள்
குழற்றத்தனார்
குழற்றத்தனார் சங்ககாலப் புலவர்களில் ஒருவர். தத்தனார் என்பது இவர் பெயர். குழலிசையால் இவர் மக்களைக் கவர்ந்ததால் இவரைக் குழல் தத்தனார் என்றனர். இவரது பாடலாகச் சங்கநூல் தொகுப்பில் ஒரே ஒரு பாடல் உள்ளது. அது குறுந்தொகை 242 எண் கொண்ட பாடல்.
குறுந்தொகை 242 சொல்லும் செய்தி
திருமணத்துக்குப் பின்னர் கணவனும் மனைவியுமாக வாழும் வாழ்க்கையைக் கற்பு வாழ்க்கை என்கின்றனர். தான் வளர்த்த மகள் கணவனோடு இனிதாக வாழும் வாழ்க்கையைக் கண்டுவந்த செவிலி அம் மகளைப் பெற்ற தாயிடல் அவள் வாழும் பாங்கை எடுத்துக் கூறுகிறாள்.
அவள் சிற்றூரில் வாழ்கிறாள். அங்குக் காட்டுக்கோழியின் சேவல் தூறலுக்காகப் புதருக்கு அடியில் ஒதுங்கியது. தூறல் நின்ற பின்னர் புதரில் இருந்த நீர்த் திவலைகள் அதன் மேல் விழுந்தன. உடனே அது தன் பிடரி மயிரைச் சிலிர்த்துக்கொண்டது. அப்போது அதன்மேல் இருந்த நீர்த்திவலைகள் சிதறின. இப்படிப்பட்ட சிற்றூரில் அவள் வாழ்கிறாள்.
அவளது கணவன் அந்நாட்டு வேந்தன் அனுப்பிவைத்த வெளியூர்ப் பணிமேற் சென்றுள்ளான். அவள் அவனுடன் அவனது தேரில் அப்போது செல்ல முடியவில்லை.
மேலக்காவனூர் ஊராட்சி
மேலக்காவனூர் ஊராட்சி (Melakavanur Gram Panchayat), தமிழ்நாட்டின் இராமநாதபுரம் மாவட்டத்தில் உள்ள பரமக்குடி வட்டாரத்தில் அமைந்துள்ளது. இந்த ஊராட்சி, பரமக்குடி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 862 ஆகும். இவர்களில் பெண்கள் 408 பேரும் ஆண்கள் 454 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தன்னியக்க வங்கி இயந்திரப் பயன்பாட்டுக் கட்டணம்
thumb|தாய்லாந்து வானூர்தி நிலையமொன்றில் பல்வேறு சேவையாளர்களின் தன்னியக்க வங்கி இயந்திரங்கள் தன்னியக்க வங்கி இயந்திரப் பயன்பாட்டுக் கட்டணம் ( ATM usage fees) தங்கள்  தன்னியக்க இயந்திரங்களை பயன்படுத்துவதற்காக  பல வங்கிகளும்  வங்கிகளுக்கிடை பிணையங்களும் வசூலிக்கும் கட்டணமாகும். சில செயற்பாடுகளில், வங்கி உறுப்பினரல்லாதோரிடமிருந்து மட்டுமே இந்தக் கட்டணம் வசூலிக்கப்படுகிறது; அல்லாது அனைத்துப் பயனர்களிடத்தும் கட்டணம் வசூலிப்பதும் உண்டு. மனிதர்களால் பணம் வழங்குவதை விட இயந்திரங்கள் மூலமாக வழங்குவது வங்கிகளுக்கு குறைந்த செலவாகும் என்பதால் பலரும் இத்தகைய கட்டணங்களை எதிர்க்கிறார்கள்.
இரண்டு வகையான கட்டணங்கள் இதில் அடங்கும்: உபரிக் கட்டணம் மற்றும் அன்னியக் கட்டணம். உபரிக் கட்டணம் தன்னியக்க இயந்திரத்தின் உரிமையாளர் ( நிறுவியவர் அல்லது தனிப்பட்ட விற்பனை அமைப்பு) நிர்ணயிப்பதாகும்; இது அந்த இயந்திரத்தை பயன்படுத்துவதற்காக வசூலிக்கப்படுகிறது. அன்னியக் கட்டணம் அல்லது செயற்பாட்டுக் கட்டணம் அட்டையை வழங்கியவரால் வசூலிக்கப்படுவது; இது தங்கள் பிணையத்தில் இல்லாத இயந்திரத்தை பயன்படுத்துவதற்காக வசூலிக்கப்படுகிறது. ||right
ஆத்திரேலியா
ஆத்திரேலியாவின் தன்னியக்க வங்கி இயந்திரப் பிணையங்களில் நேரடி கட்டணம் (உபரிக் கட்டணம்) மார்ச்சு 3, 2009 முதல் வசூலிக்கப்படுகிறது. இத்தகைய கட்டணம் மூலம் போட்டியால் எழும் நன்மைகள் விளையும் என்றும் ஆத்திரேலிய தன்னியக்க வங்கி இயந்திரப் பிணையங்களின் திறன் கூடும் என்றும் ஆத்திரேலிய ரிசர்வ் வங்கி கருதுகிறது.
ஐரோப்பிய ஒன்றியம்
ஐரோப்பிய ஒன்றியத்திலுள்ள அனைத்து வங்கிகளும் தங்கள் வாடிக்கையாளர்களுக்கு சமனான கட்டணம் வசூலிக்க வேண்டும் வங்கிகளைக் கட்டாயப்படுத்தும் நெறிமுறைகளை அறிமுகப்படுத்த சட்டங்கள் இயற்றப்படுகின்றன. இதனால் தேசியக் கட்டணங்கள் உயரக் கூடும்.
சூலை 1, 2002இலிருந்து இந்த விதிகள் செயல்படுத்தப்படுகின்றன. ஐரோ வலய, சுவீடன் வாடிக்கையாளர்கள் தங்கள் பகுதியில் மட்டுமே குறைந்த கட்டணம் பெறுகின்றனர்; ஐரோவலயத்திற்கு வெளியே குறைந்த பன்னாட்டு கட்டணம் பெறுவதில்லை. தேசிய ஐரோ பணமெடுத்தலுக்கும் பன்னாட்டு ஐரொ பணமெடுத்தலுக்கும் ஒரே கட்டணம் வசூலிக்கப்பட வேண்டும் என்ற கட்டுப்பாட்டினால் ஐரோ-வலயத்தில் இல்லாத  வாடிக்கையாளர்களுக்கு (சுவீடிய மக்களைத் தவிர) குறைந்த பன்னாட்டு கட்டணம் பெற எவ்விதத் தடையும்  இல்லை.
மேற்சான்றுகள்
பகுப்பு:வங்கியியல்
பாய்ச்சலூர்ப் பதிகம்
பாய்ச்சலூர்ப் பதிகம் தமிழ் சிற்றிலக்கிய நூல்களில் ஒன்று. பதினைந்தாம் நூற்றாண்டில் வாழ்ந்த உத்தரநல்லூர் நங்கை என்ற பெண்பாற் புலவரால் எழுதப்பட்டது. சாதீய அமைப்புக்கும் நாற்வர்ணக் கொள்கைக்கும் எதிரான கருத்துகளை இந்நூல் கொண்டுள்ளது. பாய்ச்சலூர் எனும் ஊரில் நிலவிய சாதிய அமைப்பை எதிர்க்கும் வகையில் எழுதப்பட்டுள்ளது. இதில் மொத்தம் மொத்தம் 11 பாக்கள் உள்ளன.
சந்தனம் அகிலும் வேம்பும் தனித்தனி வாசம் வீசும் அந்தணர் தீயில் வீழ்ந்தால் அதன் மணம் வேறதாமோ? செந்தலைப் புலையன் வீழ்ந்தால் தீமணம் வேறதாமோ? பந்தமும் தீயும் வேறோ பாய்ச்சலூர் கிராமத்தாரே
ஊருடன் பார்ப்பார் கூடி உயர்ந்ததோர் சாலை கட்டி நீரிலே மூழ்கி வந்து நெருப்பினில் நெய்யைத் தூவி கார்வயல் தவளைபோல கலங்கிய உங்கள் வேதம் பாரைவிட்டு அகன்றதேனோ? பாய்ச்சலூர் கிராமத்தாரே
மாழைப் பிணைப்பு
மாழைப் பிணைப்பு  (Metallic bond, உலோகப் பிணைப்பு) மாழைகளில் கார எதிர்வினை  விசைகள் எனப்படும் மூலக்கூறுகளுக்கிடையே நிலவும் வேதிவினை ஆகும். தங்கள் இருப்பிடங்களிலிருந்து இடம் பெயர்ந்த இலத்திரன்களுக்கும் (கடத்தி இலத்திரன்கள்) நேர்மின்னேற்றம் பெற்ற மாழை அணுக்களுக்கும் இடையேயுள்ள நிலைமின் பிணைப்பாகும். இதனை   அணிச்சட்டகத்தில் பொதிந்துள்ள மாழை அணுக்கள் அனைத்தும் பிணைக்கப்படாத இலத்திரன்களை பங்கீடு கொள்ளும் முறைமையாகவும் கருதப்படுகிறது. உருக்கிய உப்புக்களுடன் மாழைப் பிணைப்புகள் ஒப்பிடப்படுகின்றன.
இலத்திரன்களுக்கும் நேர்மின் அயனிகளுக்கும் உள்ள வலுவான கவர்ந்திழுக்கும் விசையால் மாழைகளின் உருகுநிலை அல்லது கொதிநிலைகள் மிகவும் உயர்வாக உள்ளன. இது  அயனிப் பிணைப்புகளுக்கு ஒத்தது.
இந்த மாழைப் பிணைப்புக்களே உலோகங்களின் வலிமை தகடாகுந்தன்மை, நுண்கம்பியாகுந்தன்மை, மிளிர்வு, வெப்பக் கடத்தல் மற்றும்  மின் கடத்தல் போன்ற பல  இயற் பண்புகளுக்கு  காரணமாக அமைந்துள்ளன.
நேர்மின் அயனிகளிடையே இலத்திரன்கள் தனித்து நகர முடிவதால்  மாழைகளுக்கு மின்கடத்துத் திறன் உண்டாகிறது. இதே போன்றே வெப்பக் கடத்துத் திறனும், பிணைக்கப்படாத இலத்திரன்கள் தாம் பெற்ற ஆற்றலை விரைவாக எடுத்துச் செல்ல முடிவதால், சகப்பிணைப்பு கொண்ட பொருட்களை விட கூடுதலாக உள்ளது. மாழையல்லாத சில பொருட்களும் நல்ல கடத்திகளாக உள்ளன: காரீயம் (மாழைகளைப் போன்றே பிணைக்கப்படாத இலத்திரன்களைக் கொண்டுள்ளது)  மற்றும் உருக்கிய நீர்மையான அயனிச் சேர்மங்கள்  (இவற்றில் பிணைக்கப்படாத அயனிகள் கடத்துகின்றன)
கலப்புலோகம் என்பது உலோகங்களின் கரைசலாகும்.
மேற்கோள்கள்
பகுப்பு:வேதிப் பிணைப்பு பகுப்பு:உலோகங்கள்
கணு (வலையமைப்பு)
தொலைத்தொடர்புப் பிணையங்களில், கணு (  (node, இலத்தீன் nodus,  ‘knot’) என்பது ஒரு பிணைப்புப் புள்ளி, மீளஞ்சல் புள்ளி அல்லது  முனையக் கணுவைக் குறிப்பதாகும். கணுவின்  வரையறையானது அது சார்ந்துள்ள பிணையத்தையும் நெறிமுறை அடுக்கையும் பொறுத்து அமையும். ஓர் இயற்பிய பிணையத்தில் ஒரு கணுவானது பிணையத்தில் இணைக்கப்பட்டுள்ள செயல்பாட்டிலுள்ள இலத்திரனியல் கருவியாக அமையும்; இதனால் தொலைத்தொடர்பு செல்வழியொன்றின் மூலம் தகவல்களை அனுப்பவும், பெறவும் அல்லது மீளஞ்சல் செய்யவும் இயலும்.
பகுப்பு:தொலைத்தொடர்பு
உணவு வல்லுநர்
உணவு வல்லுநர் (Dietician) என்பவர் மனிதர்களின் ஊட்டச்சத்து மற்றும் திட்ட உணவை ஒழுங்குபடுத்தும் உணவு வல்லுநர் அல்லது நிபுணர் ஆவார். நோயாளிகளின் மருந்துவ நிலை மற்றும் தனிப்பட்ட நிலைகளை அடிப்படையாகக் கொண்டு அவர்களது ஊட்டச்சத்து உணவுகள் பற்றி எச்சரிக்கை செய்கின்றனர். ஊட்டச்சத்து வல்லுநர்கள் ஊட்டச்சத்து சிகிச்சை முறைக்கு காப்புரிமை பெற்று ஊட்டச்சத்து பிரச்சனைகளை கண்டறிந்து, குறைகளுக்கான காரணம் அறிந்து சிகிச்சை அளிக்கின்றனர்.
பௌர்ணமி நிலவில்
பௌர்ணமி நிலவில் 1980 ஆம் ஆண்டு வெளிவந்த தமிழ்த் திரைப்படமாகும். கஜா இயக்கத்தில் வெளிவந்த இத்திரைப்படத்தில் விஜயன், வசந்தி மற்றும் பலரும் நடித்துள்ளனர்.
உணவு வல்லுநர்
ஒரு பதிவு பெற்ற உணவு வல்லுநர் (RD) அல்லது ஊட்டச்சத்து நிபுணர் என்பவர் அங்கீகரிக்கப்பட்ட ஊட்டச்சத்துக் கலைத்திட்டத்தில் பயின்று இளங்கலை பட்டம் பெற்றவராயிருப்பர். கல்வி மற்றும் தொழில்முறை தேவைகள் அனைத்தும் சந்திக்க கூடியவராவர்.சுகாதார-பராமரிப்பு வசதி பற்றி உணவுசேவை அமைப்ப அல்லது சமூக நிறுவனம் இவற்றில் உள்ளுரை பயிற்சி பெற்று பதிவு தேர்வில் திருப்திகரமான செயல்திறன் பெற்றிருப்பர்.
பௌர்ணமி நிலவில்
பகுப்பு:1980 தமிழ்த் திரைப்படங்கள்‎
உணவு வல்லுநர்
சுமார் பாதியளவு RDNs  பட்டதாரி பட்டம் பெற்றுள்ளனர். மேலும், குழந்தை மருத்துவம், சிறு நீரகம், கழலையியல், உணவு ஒவ்வாமை, அல்லது gerontological ஊட்டச்சத்து போன்ற சிறப்பு துறைகளில் பல சான்றிதழ்கள் பெற்றுள்ளனர். கற்றலுக்குப் பிறகு ஒரு நோயாளியின் உடல்நல வரலாறு, பிடித்த உணவு,  மற்றும் உடற்பயிற்சி பழக்கம் பற்றி  கூறி RD இலக்குகளை அடைய உதவுகிறார்கள். பராமரிப்பு மற்றும் கண்காணிப்பு முன்னேற்றம் பற்றி அறிய அடிக்கடி தொடர்பணியில் செல்கின்றனர்.
மருத்துவ உணவுமுறை வல்லுநர்கள்
மருத்துவ உணவுமுறை நிபுணர்கள் மருத்துவமனைகள், மருத்துவ பராமரிப்பு இல்லங்கள், பிற சுகாதார வசதிகள், ஊட்டச்சத்து சிகிச்சைகளை நோயாளிகளுக்கு வழங்குகின்றனர். பல்வேறு சுகாதார நிலைமைகளில்,  உணவு வழங்கும் ஆலோசனைகளை நோயாளிகள் மற்றும் அவர்களின் குடும்பங்களுக்கு வழங்குகின்றனர். அவர்கள் பிற மருத்துவர் களுடன் நோயாளிகள்' <font style="background-color: rgba(254, 246, 231, 0.404088);">" மருத்துவ வரைபடங்கள்" பற்றி ஆலோசனை செய்து ஊட்டச்சத்து தேவைகள் பற்றிய தனிப்பட்ட திட்டங்களை உருவாக்குகின்றனர். சுகாதார மற்றும் ஊட்டச்சத்து  பற்றி  வெளிநோயாளர்களுக்கு பொது கல்வி திட்டங்கள் வழங்குகின்றனர். மருத்துவ உணவு முறை நிபுணர்கள் ஊட்டச்சத்துக் குறைவு மற்றும் ஊட்டச்சத்து பற்றி ஆலோசனை வழங்குகின்றனர்.
சமூகம் உணவுமுறை வல்லுநர்கள்
சமூகம் உணவுமுறை நிபுணர்கள் ஆரோக்கிய திட்டங்கள், பொது சுகாதார, வீட்டில் பாதுகாப்பு அமைப்பு, மற்றும் சுகாதார  நிறுவனங்கள் இதில் வேலை செய்கின்றனர்.
உணவு சேவை உணவுமுறை வல்லுநர்கள்
உணவுமுறை வல்லுநர்கள் அல்லது மேலாளர்கள் பெரிய அளவிலான உணவு திட்டமிடல் மற்றும் சேவைகளில் பொறுப்புடையவர்கள். அவர்கள் உணவுசேவை திட்டமிடல்  செயல்முறைகள்,  பள்ளி உணவு சேவை திட்டங்கள், சிறைச்சாலைகள், உணவகங்கள், மற்றும் நிறுவனங்களில் சுகாதார வசதிகள் திட்டமிடவும், ஒருங்கிணைக்க, மதிப்பீடு செய்கின்றனர்.
மூப்பியல் உணவுமுறை வல்லுநர்கள்
மூப்பியல் உணவுமுறை வல்லுநர்கள் ஊட்டச்சத்து மற்றும் வயதுமூப்பு துறையில் வேலை செய்கின்றனர். அவர்கள் பராமரிப்பு இல்லங்கள், சமூகம் சார்ந்த, வயதானவர் பாதுகாப்பு நிலையங்கள், மற்றும் உயர் கல்வி துறை மற்றும் மூப்பியல் துறையில் பணிபுரிகின்றனர்.
பிறந்த குழந்தை உணவுமுறை வல்லுநர்கள்
பிறந்த குழந்தை உணவுமுறை வல்லுநர்கள்  குறை பிரசவத்தில் பிறந்த குழந்தைகளுக்கு தனிப்பட்ட மருத்துவ ஊட்டச்சத்து சிகிச்சை  வழங்குகின்றனர். பிறந்த குழந்தைக்கு தீவிர சிகிச்சை அளிக்கும் பிரிவில் மருத்துவ அணியுடன் இணைந்து செயல்படுகின்றனர்.
குழந்தை உணவுமுறை  வல்லுநர்கள்
குழந்தை உணவுமுறை வல்லுநர்கள் கைக்குழந்தைகள், குழந்தைகள், மற்றும் இளம் பருவத்தினர் ஊட்டச்சத்து மற்றும் சுகாதார ஆலோசனை  வழங்குகின்றனர்.
ஆராய்ச்சி உணவுமுறை வல்லுநர்கள்
ஆராய்ச்சி உணவுமுறை வல்லுநர்கள்  சமூக அறிவியல் அல்லது சுகாதார சேவைகள் ஆராய்ச்சியில் கவனம் செலுத்துகின்றனர். ளிகள் மீது' கலோரி தேவைகள் மற்றும் உட்கொள்ளும், அல்லது கண்காணிக்க நிதி தகவல். உணவு தொழிலாளர்கள் ஆகியவை பொதுவாக வேலை பயிற்சி.
உணவுதிட்ட மேலாளர்கள்
உணவு மேலாளர்கள் உணவு உற்பத்தி மற்றும் உணவு வழங்கல் அத்துடன், வரவு-செலவு,  உணவு பொருட்களை வாங்குதல், பணியமர்த்தல், பயிற்சி மற்றும் திட்டமிடல், பல்வேறு வகையான பணியிடங்ளுக்கு  ஊழியர்களை வழங்கி ஆதரவு அளித்தல் முதலானவைகளை மேற்பார்வை செய்கின்றனர்.பெரிய அளவில் உணவு சேவை வழங்கும் இடங்கள் குறிப்பாக, மருத்துவமனைகள், மருந்துவ  இல்லம், பள்ளி மற்றும் கல்லூரி உணவு விடுதிகளில் உள்ள உணவகங்களில்,  வசதிகளை மாற்றி அமைத்தல்  மற்றும் உணவு தயாரித்து வெளியில் வழங்குதல்.
உணவு திட்டம் பற்றி வழங்குபவர்
உணவு மருந்துவம் பற்றி விருந்தோம்புவர்கள் அல்லது பணிப்பெண்கள்,  "உணவு சேவை உதவியாளர்கள்" என அழைக்கப்படுகின்றனர். உணவு மேலாளரின் மேற்பார்வையில் மருத்துவமனையில் உள்ள நோயாளிகளுக்கு அகல் தட்ட உணவு பரிமாறல்  சேவைகள் மற்றும்பிற ஆரோக்கிய பராமரிப்புகளைச் செய்கின்றனர். அகல்தட்டு உணவு முறைகளில் உள்ள உணவு அட்டவணை மற்றும் உணவு தயார் செய்தல், கொண்டு வருதல் அதனை வழங்குதல் முதலியவற்றை செய்கின்றனர்.பொதுவாக எந்த குறிப்பிட்ட பயிற்சியும் இந்த தொழிலாளர்களுக்கு தேவைப்படுவதில்லை.
மேற்கோள்கள்
பகுப்பு:உணவு அறிவியல்
கண்கொடுத்தவனிதம் ஊராட்சி
கண்கொடுத்தவனிதம் ஊராட்சி (Kankoduthavanitham Gram Panchayat), தமிழ்நாட்டின் திருவாரூர் மாவட்டத்தில் உள்ள கொரடாச்சேரி வட்டாரத்தில் அமைந்துள்ளது. இந்த ஊராட்சி, திருவாரூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1659 ஆகும். இவர்களில் பெண்கள் 841 பேரும் ஆண்கள் 818 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கப்பலுடையான் மாரியம்மன் கோயில்
கப்பலுடையான் மாரியம்மன் கோயில் தமிழ்நாட்டில் திருவாரூர் மாவட்டம், கப்பலுடையான் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாரியம்மன் சன்னதியும், பிள்ளையார் முருகன் சண்டிகேஸ்வரர் நவக்கிரகம் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உள் மணிப்பூர் மக்களவைத் தொகுதி
உள் மணிப்பூர் மக்களவைத் தொகுதி, மணிப்பூரிலுள்ள இரண்டு மக்களவைத் தொகுதிகளில் ஒன்று.
சட்டமன்றத் தொகுதிகள்
உள் மணிப்பூர் மக்களவைத் தொகுதிக்கு உட்பட்டு 32 சட்டமன்ற தொகுதிகள் உள்ளன.
மேற்கோள்கள்
பகுப்பு:மணிப்பூர் மக்களவைத் தொகுதிகள் பகுப்பு:பிஷ்ணுபூர் மாவட்டம்
உதட்டுச் சாயம்
உதட்டுச்சாயம் (lipstick ) என்பது நிறப்பசைகள், எண்ணெய்கள், மெழுகுகள் ஆகியவற்றைக் கொண்டு தயாரிக்கப்பட்டு, பல்வேறு நிறங்களில் அமைந்த, உதடுகளைப் பாதுகாக்க உதவும் ஓர் ஒப்பனைப் பொருள் ஆகும். உதட்டுச் சாயங்கள் பல்வேறு நிறங்களில், வகைகளில் கிடைக்கின்றன. பெரும்பாலும் பெண்கள் தங்களின் அன்றாட ஒப்பனையில் சில வேளைகளில் இந்த உதட்டுச்சாயத்தைப் பயன்படுத்துகின்றனர்.
வரலாறு
பண்டைய காலம் முதலே, அதாவது, கி. மு. 3300–கி. மு. 1300ஆம் ஆண்டுகளிலேயே உதட்டுச்சாயம் பயன்படுத்தப்பட்டு வந்துள்ளது. இந்தியா, மெசொப்பொத்தேமியா, எகிப்து, அரேபியா, ஐரோப்பா, அமெரிக்க நாடுகளிலும் உலகெங்கிலும் உதட்டுச்சாயம் பயன்படுத்தப்பட்டு வந்துள்ளது.
இந்தியா
உலகிலேயே முதன் முதலில் உதட்டுச்சாயம் தயாரித்து பயன்படுத்தியவர்கள் இந்தியர்களாவர். பஞ்சாபிய மக்கள் தான் உலகில் முதன்முதலில் உதட்டுச் சாயத்தைத் தயாரித்துப் பயன்படுத்தியவர்கள். சிந்துவெளி நாகரிகத்தில் சிந்து சமவெளிப் பிரதேசம் என்பது இன்றைய பாகித்தானின் பெரும்பான்மையான பகுதிகளையும் இந்தியாவின் குசராத், இராச்சசுத்தான், பஞ்சாப் ஆகிய பகுதிகளையும் உள்ளடக்கியது. ஏறத்தாழ 3500 ஆண்டுகளுக்கு முன்பு இன்றைய பஞ்சாப் பகுதியில் வாழ்ந்த மக்கள் திருமண வைபவங்களின் போது மணப்பெண்களை அலங்கரிக்கச் சில ஒப்பனைப் பொருட்களைப் பயன்படுத்தியுள்ளனர். அவற்றுள் ஒன்று உதட்டுச்சாயமாகும். இவர்கள் தேன்மெழுகு, தாவரங்களிலிருந்து எடுக்கப்பட்ட நிறமிகள் என்பனவற்றைக் கலந்து திரவ வடிவில் கிடைத்த கூழ்மத்தைத் தங்களது உதடுகளில் பூசிக்கொண்டனர். இதுவே இன்றைய நவீன உதட்டுச் சாயங்களின் முன்னோடியாகும்.
மெசொப்பொத்தேமியா
பின்னர் சில நூற்றாண்டுகளுக்குப் பிறகு வணிகர்களின் வாயிலாக உதட்டுச் சாயம்பற்றிய செய்திகள் மெசொப்பொத்தேமியா வரை பரவியது. மெசொப்பொத்தேமிய மக்கள் கி. மு. 1500களில் விலையுயர்ந்த நகைகளைப் பொடியாக்கி உதட்டில் சாயமாகப் பூசினர். பின்னர் வண்ணத்துப்பூச்சிகளின் உடலிலுள்ள நிறத்தையும் இன்னும் சிலர் மயிலின் இறகிலுள்ள நிறத்தையும் கொண்டு தங்களது உதட்டை அலங்கரித்துக் கொண்டார்கள் என்று வரலாற்றுச் சான்றுகள் தெரிவிக்கின்றன.
எகிப்து
பண்டைய எகிப்திய நாகரிக மக்களும் உதட்டுச் சாயத்தைப் பயன்படுத்தியுள்ளனர். அவர்கள் ஒரு வகைக் கள்ளிச் செடியின் நிறமியைக் கொண்டு உதடுகளுக்கு நிறம் பூசிக்கொண்டனர். இதில் 0.001 விழுக்காடு அயோடின் மற்றும் சில புரோமின் பொருட்களும் இருந்ததால் பயன்படுத்தியோருக்குத் தீராத நோய்கள் ஏற்பட்டன. கிளியோபாட்ரா கருஞ்சிவப்பு நிறத்தில் எறும்புகள் மற்றும் வண்டுகளிலிருந்து கிடைக்கும் நிறமிகளைக் கொண்டு தனது உதடுகளை ஒப்பனை செய்து கொண்டார். பளபளப்பைத் தருவதற்காக மீன்களின் செதில்களும் பயன்படுத்தப்பட்டன.
அரேபியர்கள்
கி. பி. பதினாறாம் நூற்றாண்டு வரை பொதுமக்களிடையே உதட்டுச் சாயம் உபயோகிப்பதில் மிகப்பெரும் தயக்கம் இருந்தது. ஆரம்ப காலகட்டங்களில் அரேபியர்கள், உதட்டுச்சாயம் தயாரிப்பதற்கான மூலப்பொருட்கள் கிடைக்காத சமயத்தில் ஒருவகை வானவில் நிறமுள்ள பாம்பின் உடலிலிருந்து எடுக்கப்பட்ட நிறமிகளைக் கொண்டு தங்கள் உதடுகளை ஒப்பனை செய்துகொண்டனர். ஆனால், நாளடைவில் இதனைப் பயன்படுத்திய பெண்களைச் சில கொடிய நோய்கள் தாக்க ஆரம்பித்தன.
திண்ம வடிவ உதட்டுச்சாயம்
பின்னர் அபு அல் காசிம் (Abu al-Qasim al-Zahrawi;கி. பி. 936–கி. பி. 1013) என்ற இசுலாமிய மேதை, தேன்மெழுகு, மெழுகு, ஆமணக்கு எண்ணெய் மற்றும் நிறப்பசைகள் கொண்டு முதன்முதலாகத் திண்ம வடிவிலான (Solid-Lipstick) உதட்டுச்சாயம் உருவாக்கும் தொழிற்நுட்பத்தைக் கண்டறிந்தார். அது வரை உதட்டுச்சாயம் திரவ வடிவில் தான் தயாரிக்கப்பட்டது. அரேபியர்களின் அச்சம் காரணமாகப் பின்விளைவுகளை ஏற்படுத்தாத உதட்டுச்சாயத்தை அபு அல் காசிம் கண்டறிந்த போதும் அதனை உபயோகிப்பதில் மக்களிடையே அச்சம் நிலவியது.
பயன்பாடு
பதினாறாம் நூற்றாண்டில் இங்கிலாந்து இராணி எலிசபெத் தான் உதட்டுச்சாயத்தை முதலில் பயன்படுத்திய புகழ்பெற்ற நபராவர். வெள்ளை நிற உடல் கொண்ட அவர், அடர் சிவப்பு நிற உதட்டுச் சாயத்தைப் பயன்படுத்தியது மிகவும் எடுப்பாகக் காட்சியளித்தது. அது முதல் உதட்டுச்சாயம் புகழ்பெறத் துவங்கியது. இருந்தாலும் பொதுமக்கள் மத்தியில் வெளிப்படையாக இதனை உபயோகிப்பதில் தொடர்ந்து தயக்கம் இருந்தது. பதினெட்டாம் நூற்றாண்டு வரையில் பெரும்பாலும் பாலியல் தொழில் செய்பவர்களும், நடிகர்களும் நடிகைகளும் மட்டுமே உதட்டுச்சாயத்தைப் பயன்படுத்தி வந்தனர். 1880ஆம் ஆண்டு வாக்கில் சாரா பெர்னார்டு (Sarah Bernhardt – கி.பி.1844–1923) என்ற புகழ் பெற்ற நடிகை பொது நிகழ்ச்சியில் கலந்து கொள்ளும் போதும், வெளியிடங்களுக்கு செல்லும் போதும் உதட்டுச் சாயத்தைப் பயன்படுத்தத் துவங்கினார். அதைத் தொடர்ந்து பொதுமக்களில் சிலரிடையே புகைப்படங்கள் எடுக்கும் போது மட்டும் உதட்டுச்சாயம் பயன்படுத்தும் பழக்கம் ஏற்பட்டது. உதட்டுச்சாயம் பயன்படுத்துவதை உலகம் முழுவதும் உள்ள மக்களின் பயன்பாட்டிற்கு எடுத்துச் சென்றவர்கள் ஐரோப்பியர்கள் ஆவர். ஆயினும் திருச்சபையினரால் உதட்டுச்சாயம் பயன்படுத்துவது சாத்தானின் செயல் என தடை செய்யப்பட்டது.
வணிகமும் சந்தையும்
பத்தொன்பதாம் நூற்றாண்டு வரை உதட்டுச்சாயம் தயாரிக்கும் தொழிலானது ஆங்காங்கு குடிசைத்தொழில் போல நடைபெற்று வந்தது. 1884-ஆம் ஆண்டு குர்லைன் (Guerlain) என்ற பிரெஞ்சு நிறுவனம் வணிக நோக்கில் மிகப்பெரிய அளவில் உதட்டுச் சாயத்தைத் தயாரித்து சந்தைப்படுத்தியது. தேன், ஆமணக்கு எண்ணெய், மான் மற்றும் மாடுகளின் கொழுப்புகளைக் கொண்டு வணிக நோக்கிலான உதட்டுச்சாயத்தை அந்நிறுவனம் தயாரித்தது. துவக்கத்தில் உதட்டுச்சாயம் பட்டுத்துணிகள் மற்றும் பாத்திரங்களில் அடைக்கப்பட்டு விற்பனைக்கு வந்தது, ஆகையால் இதனைத் தூரிகைகள் கொண்டு உதடுகளில் பூசிக்கொண்டனர்.
அடைக்கும் உருளைகள்
1912-ஆம் ஆண்டு மாரிஸ் லெவி என்பவர் இன்று நாம் பயன்படுத்தும் உதட்டுச்சாயங்கள் அடைத்து விற்கப் பயன்படும் உருளைக் குப்பிகளை உலோகத்தில் தயாரித்து அறிமுகப்படுத்தினார். இதில் சில குறைபாடுகள் இருந்தது, அதனைக் களைந்து 1923-ல் திருகினால் உதட்டுச்சாயம் இருக்கும் தகடு மேலே வரும் வகையிலான உலோக உருளையை ஜேம்ஸ் புரூஸ் பேசன் என்பவர் கண்டறிந்தார். இரண்டாம் உலகப் போர் நடைபெற்ற காலத்தில் நெகிழியிலான உருளைக் குப்பிகளில் அடைக்கப்பட்டு விற்பனைக்கு வந்தது.
நிறமிகள்
1930-ஆம் ஆண்டு எலிசபெத் ஆர்டன் என்ற அழகுக்கலை நிபுணர் பல்வேறு உதட்டுச் சாயத்திற்கு நிறங்களைத் தரும் பல்வேறு வகையான நிறமிகளைக் கண்டறிந்து அறிமுகப்படுத்தினார். அதன் பின்னர்தான் பல்வேறு வகையான வண்னங்களில் தயாரிக்கப்பட்டு கடைகளில் விற்பனைக்கு வரத்தொடங்கியது
காலிபோர்னிய பல்கலைக்கழக ஆய்வொன்று உதட்டுச் சாயத்தில் ஒன்பது வகையான உலோகங்கள் காணப்படுவதாகக் தெரிவிக்கிறது. அவ்வுலோகங்கள் காரீயம், காட்மியம், கோபால்ட், அலுமினியம், டைட்டானியம், செம்பு, மாங்கனீசு, குறோமியம் மற்றும் நிக்கலாகும்.
மேற்கோள்கள்
பகுப்பு:ஒப்பனை பகுப்பு:ஒப்பனைப் பொருட்கள்
வண்ணத்துப்பூச்சித் தேற்றம்
யூக்ளீடிய வடிவவியலின் முக்கிய முடிவான வண்ணத்துப்பூச்சித் தேற்றத்தின் (butterfly theorem) கூற்று:
PQ
இன் நடுப்புள்ளி
M
,
வரையப்படுகின்றன;
AD
BC
ஐ வெட்டும் புள்ளிகள் முறையே
X
Y
எனில்,
XY
ஆக இருக்கும். .
நிறுவல்
X
புள்ளியிலிருந்து
AM
,
DM
கோடுகளுக்கு வரையப்பட்ட செங்குத்துக்கோடுகள் முறையே
XX′
XX″
Y
புல்ளியிலிருந்து
CM
கோடுகளுக்கு வரையப்படும் செங்குத்துக்கோடுகள் முறையே
YY′
இரவாடுதல்
இரவாடுதல் என்பது இரவு வேளையில் சுறுசுறுப்பாக இயங்கி, பகலில் உறங்கும் ஒரு விலங்குப் பண்பினைக் குறிக்கும். இத்தகைய பண்புடைய விலங்குகள் இரவாடிகள் எனப்படும்.
இரவாடும் விலங்குகள் கூர்மையான காதுகளையும் மோப்பத் திறனையும் கொண்டிருக்கும். இவற்றின் கண்கள் இருட்டில் பார்ப்பதற்கேற்ப தகவமைந்திருக்கும். பூனை, ஆந்தை, வவ்வால் முதலியன இரவாடும் விலங்குகளாகும். சில இரவாடிகள் பகலிலும் நன்றாகப் பார்க்க வல்லன (பூனை). சில இரவில் மட்டுமே நன்றாகப் பார்க்கும் திறன் பெற்றிருக்கும்.
வண்ணத்துப்பூச்சித் தேற்றம்
நிறுவல்
YY″
.
இரவாடுதல்
தகவமைப்பு
பாலை நிலங்களில் வாழும் விலங்குகளில் சில பகல் நேரத்தில் உள்ள மிகுந்த வெப்பத்தினால் ஏற்படும் உடல் நீரிழப்பைத் தவிர்க்க இரவாடுமாறு தகவமைப்பைப் பெற்றுள்ளன. இது தவிரவும் பல காரணிகள் உள்ளன.
வண்ணத்துப்பூச்சித் தேற்றம்
நிறுவல்
வடிவொத்த முக்கோணங்களின் பண்பின்படி:
இரவாடுதல்
மேற்கோள்கள்
பகுப்பு:உயிரியல் பகுப்பு:விலங்கின நடத்தையியல் பகுப்பு:இரவு
வண்ணத்துப்பூச்சித் தேற்றம்
நிறுவல்
மேலுள்ள நான்கு முடிவுகள் மற்றும் வெட்டும் நாண்கள் தேற்றத்தின்படி:
).
குறுக்குப் பெருக்கல் செய்ய:
இருபுறமுமுள்ள பொது உறுப்பான ஐ நீக்க:
MX, MY, PM மூன்றும் நேர்ம மெய்யெண்கள் என்பதால்:
அதாவது
M
XY
இன் நடுப்புள்ளி.
வீழ்ப்பு வடிவவியலைப் பயன்படுத்தும் ஒரு நிறுவல் உள்ளிட்ட வேறு நிறுவல்களும் இத்தேற்றத்துக்கு உள்ளன.
வரலாறு
1803 ஆம் ஆண்டில் வண்ணத்துப்பூச்சித் தேற்றத்தின் நிறுவல் அறியப்படவேண்டும் என கணிதவியலாளர் வில்லியம் வாலசு கூறினார். 1804 இல் மூன்று நிறுவல்கள் வெளியிடப்பட்டன. 1805 இல் கணிதவியலாளர் வில்லியம் எர்செல், வில்லியம் வாலசுக்கு எழுதிய கடிதத்தில் இத்தேர்றத்தின் நிறுவலைக் காணவேண்டுமெனக் கூறினார். 1814 ஆம் ஆண்டில் மீண்டும் இதே கோரிக்கை ரெவரன்சு. தாமசு இசுக்கர் (Rev. Thomas Scurr) என்பவரால் எழுப்பப்பட்டது.
வெளியிணைப்புகள்
பகுப்பு:வட்டங்கள் பற்றிய தேற்றங்கள்
பப்மெட்
பப்மெட் (PubMed) என்பது உயிரியல் மற்றும் உயிரிமருத்துவ ஆய்வுக்கான மேற்கோள்கள் மற்றும் ஆய்வு பொழிப்புகளையும் கொண்ட இலவச தரவுத்தளமாகும். இத்தரவுத்தளம், தேசிய நல கழகம், ஐக்கிய அமெரிக்காவில் உள்ள ஐக்கிய அமெரிக்க தேசிய மருத்துவ நூலகத்தால் பராமரிக்கப்பட்டு வருகிறது. 2012, அக்டோபர் மாதக்கணக்குப்படி 22.1 மில்லியன் பதிவுகளைக் கொண்டுள்ளது. பப்மெட் முதன்முதலில் 1996ஆம் ஆண்டு சனவரி மாதம் வெளியிடப்பட்டது.
வெளியிணைப்புகள்
பகுப்பு:மருத்துவத் தரவுத்தளங்கள் பகுப்பு:ஆங்கில வலைத்தளங்கள் பகுப்பு:உயிரியத் தரவுத்தளங்கள்
அயன் புரூம்
அயன் புரூம் (Ian Broome, பிறப்பு: மே 6 1960) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளிலும், ஏழு ஏ-தர துடுப்பாட்டப் போட்டிகளிலும் கலந்து கொண்டுள்ளார். 1984ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1960 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
அ. சவுந்திரராசன்
'''அ. சவுந்திரராசன்''' இந்திய கம்யூனிஸ்ட் கட்சி (மார்க்சிஸ்ட்)இன் மத்தியகுழு உறுப்பினர். பெரம்பூர் சட்டமன்ற தொகுதி உறுப்பினராவார். 2011 ஆம் ஆண்டு நடைபெற்ற சட்டமன்றத் தேர்தலில் தேர்ந்தெடுக்கப்பட்டார்.
பொதுவுடைமை இயக்கத்தில்
அ.சவுந்திரராசன் ஒரு பி.ஏ. பட்டதாரி. சென்னை மாநிலக் கல்லூரியில் படிக்கும் போதே மாணவர் சங்கத்தில் தன்னை ஈடுபடுத்திக் கொண்டார். பின்னர் வி.பி.சிந்தன் போன்ற கம்யூனிஸ்ட் இயக்கத்தலைவர்களின் செயல்பாடுகளால் ஈர்க்கப்பட்டு, மார்க்சிஸ்ட் கம்யூனிஸ்ட் கட்சியில் சேர்ந்து, 1971-ஆம் ஆண்டிலிருந்து முழுநேர ஊழியராக பணியாற்றி வருந்தார்.ஃபாக்ஸ்கான் தொழிற்சாலைப் போராட்டத்தில் சிறையிலடைக்கப்பட்டு நீதிமன்றத்திற்கு கைவிலங்கிட்டு அழைத்துச் செல்லப்பட்டார்.
புதிய தோரணங்கள்
புதிய தோரணங்கள்1980 ஆம் ஆண்டு வெளிவந்த தமிழ்த் திரைப்படமாகும். எம். கர்ணன் இயக்கத்தில் வெளிவந்த இத்திரைப்படத்தில் சரத் பாபு, மாதவி மற்றும் பலரும் நடித்திருந்தனர்.
ஜெயந்தி நடராஜன்
ஜெயந்தி நடராஜன் (Jayanthi Natarajan) இவர் ஒரு தமிழக அரசியல்வாதியும், தமிழ்நாடு இந்திய தேசிய காங்கிரசு துணைத் தலைவராகவும் மாநிலங்களவை உறுப்பினராகவும், மத்திய சுற்றுச்சூழல் துறை அமைச்சராகவும் இருந்தவர். . இவர் சரோஜினி வரதப்பனின் சகோதரி ருக்குமணியின் மகளாவார் எம். பக்தவத்சலம் இவரின் பாட்டனார் ஆவார். .
மேற்கோள்கள்
பகுப்பு:தமிழக அரசியல்வாதிகள் பகுப்பு:1954 பிறப்புகள் பகுப்பு:வாழும் நபர்கள் பகுப்பு:இந்திய சுற்றுச்சூழல் செயற்பாட்டாளர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
அசர்பைஜானில் போக்குவரத்து
அசர்பைஜானில் போக்குவரத்து வான்வழி, தரைவழி, இருப்புவழி, நீர்வழி ஆகியவற்றை உள்ளடக்கியது. எண்ணெய், வாயுக்களுக்கான குழாய்த் தடங்களைத் தவிர்த்து ஏனைய அனைத்துப் போக்குவரத்துச் சேவைகளும், அசர்பைஜானில் போக்குவரத்துத் துறைக்கு உட்பட்டவை.
இருப்புவழி
2932 km நீளத்தில் உள்ள இருப்புப்பாதையில் 2117 km நீளத்துக்கு உட்பட்ட இருப்புப்பாதை மட்டும் பொதுமக்களின் போக்குவரத்துக்காகப் பயன்படுத்தப்படுகிறது. 810 km நீளத்தில் அமைந்த இருப்புப்பாதை தொழிற்துறைக்குப் பயன்படுத்தப்படுகிறது.
2932 km வழித்தடத்தில் 72% வழித்தடம் ஒற்றை வழியைக் கொண்டது. 28% வழித்தடம் இருபக்கமும் போய் வரும் வசதி கொண்டது.
மொத்த நீளத்தில் 43% வழித்தடம் மின்மயமாக்கப்பட்டுள்ளது.
ரயில்வேயில் மொத்தம் 176 நிறுத்தங்கள் உள்ளன. மூன்று நிலையங்களில் சரக்குப் போக்குவரத்தும் நடத்தப்படுகிறது.
ரஷ்யா, ஜியார்ஜியா, இரான், துருக்கி, ஆர்மீனியா ஆகிய அண்டை நாடுகளுடனும் இருப்புப் பாதைகள் இணைக்கப்பட்டுள்ளன
மெட்ரோ
அசர்பைஜானில் விரைவுப் போக்குவரத்து வசதிகள் பக்கூவில் உள்ளன. பக்கூ மெட்ரோவின் மூலம் பக்கூ நகரத்தில் உள்ளூர் போக்குவரத்து மேம்பட்டு உள்ளது. அசர்பைஜானின் ஏனைய நகரங்களான சுங்கையிட், நக்சிவான், காஞ்சா ஆகிய நகரங்களிலும் இத்தகைய வசதிகள் வரவிருக்கின்றன.
சாலைவழி
அசர்பைஜானில் 25,000 கிலோமீட்டர் நீளத்துக்கு சாலைகள் போடப்பட்டுள்ளன. பாகு, அலாட், காஞ்சா, கசக் ஆகிய நகரங்களின் வழியாக நெடுஞ்சாலைகள் போடப்பட்டுள்ளன. ஜியார்ஜியா, ரஷ்யா, இரான் உள்ளிட்ட நாடுகளுடன் எல்லைகள் வழியாக போடப்பட்டுள்ள சாலைகளின் மூலம் அந்நாட்டுப் பொருட்களை மற்ற நாட்டுகளுக்கும், மற்ற நாட்டுப் பொருட்களை அந்நாட்டுக்கும் கொண்டு செல்கின்றனர்.
குழாய்கள்
பக்கூவில் இருந்து அருகிலுள்ள பகுதிகளுக்கு குழாய்கள் வழியாக எண்ணெயும், வாயுக்களும் எடுத்துச் செல்லப்படுகின்றன. வாயுக்குழாய்கள் ரஷ்யாவுடன் இணைக்கப்பட்டுள்ளன.
துறைமுகங்கள்
ஈரான், கசக்ஸ்தான், உருசியா, துருக்மெனிஸ்தான் ஆகிய நாடுகளுடன் நீர்வழிப் போக்குவரத்து மேற்கொள்ளப்படுகிறது. எண்ணெய் உள்ளிட்ட பொருட்களை நீர்வழியாக ஏற்றுமதியும் இறக்குமதியும் செய்கின்றனர்.
காசுப்பியன் கடலை ஒட்டிய துறைமுகங்களில் பாகு துறைமுகம் பெரியது. இங்கு ஆண்டு தோறும், 30 மில்லியன் டன் எடையுள்ள பொருட்களை கையாள முடியும். 2014இல், காசுப்பியன் கடலின் வழியான போக்குவரத்தை எளிமைப்படுத்தவிருப்பதாக அசர்பைஜான் அரசு தெரிவித்தது.
நீர்வழிப் போக்குவரத்துக்கான நிர்வாக அமைப்பு போக்குவரத்துத் துறை அமைச்சகத்தின் கட்டுப்பாட்டில் உள்ளது. அரசின் போக்குவரத்து கொள்கைகளை தீர்மானிப்பது, திட்டங்களை வகுப்பது உள்ளிட்ட செயல்பாடுகளை மேற்கொள்ளும். பாகு தவிர லெங்கோரான், துபண்டி ஆகிய இடங்களிலும் துறைமுகங்கள் அமைக்கப்பட்டுள்ளன.
வான்வழிப் போக்குவரத்து
அசர்பைஜானில் இருந்து முற்கால சோவியத் நாடுகளுக்கும், ஐக்கிய இராச்சியம், ஜெர்மனி, பிரான்சு, ஆஸ்திரியா, இத்தாலி, இசுரேல், ஈரான், துருக்கி, ஐக்கிய அரபு அமீரகம், அமெரிக்க ஐக்கிய நாடு, சீன மக்கள் குடியரசு, ஜார்ஜியா ஆகிய நாடுகளுக்கு வானூர்திகள் இயக்கப்படுகின்றன. சரக்குப் போக்குவரத்துக்கான வானூர்திகள் ஐக்கிய அரபு அமீரகம், துருக்கி, லக்சம்பர்க், ஜெர்மனி, சீன மக்கள் குடியரசு, கிர்கிசுத்தான், ஆப்கானித்தான், ஈராக் ஆகிய நாடுகளுக்கு சென்று வருகின்றன. அரசின் சார்பில் வான்வழிப் போக்குவரத்தை ஆசர்பைசான் வான்சேவை நிறுவனம் மேற்கொள்கிறது. பாகு, கஞ்சா, நக்சிவான், லெங்காரான், சகதலா ஆகிய ஐந்து நகரங்களில் பன்னாட்டு வானூர்தி நிலையங்கள் உள்ளன. பாகுவில் உள்ள ஹைதர் அலியேவ் பன்னாட்டு வானூர்தி நிலையத்தில் மணிக்கு 1,600 பேர் இருக்க முடியும். நாட்டில் மொத்தம் 37 வானூர்தி நிலையங்கள் உள்ளன.
இணைப்புகள்
பகுப்பு:அசர்பைஜானில் போக்குவரத்து பகுப்பு:ஆசிய மாதக் கட்டுரைகள் நவம்பர் 2015
குளம்பனார்
குளம்பனார் சங்ககாலப் புலவர்களில் ஒருவர். அவரது பாடல் ஒன்றே ஒன்று மட்டும் சங்கப்பாடல் தொகுப்பில் இடம் பெற்றுள்ளது. அது நற்றிணை 288 எண்ணுள்ள பாடலாக அமைந்துள்ளது.
நற்றிணை 288 சொல்லும் செய்தி
தலைவன் தலைவிக்காக வெளியில் காத்திருக்கிறான். திருமணம் செய்துகொண்டு இவளை அடைக என்று சொல்ல விரும்பும் தோழி தலைவிக்குச் சொல்வது போலத் தலைவன் காதில் விழுமாறு சொல்கிறாள்.
மயில் அருவித் துளியில் நனையும். அது பரக்கிளையில் ஏறி நின்றுகொண்டு ஆடி வெயிலில் தன்னைப் புலர்த்திக்கொள்ளும். இப்படிப்பட்ட நாட்டுக்குத் தலைவர் அவர்.